ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องหลักเกณฑ์การปฏิบัติหน้าที่ของพนักงานเจ้าหน้าที่ตามพระราชบัญญัติการประกอบกิจการพลังงานพ.ศ. ๒๕๕๐ อาศัยอำนาจตามความในมาตรา๑๑ (๑๘) มาตรา ๒๔ มาตรา ๑๑๒ และ มาตรา ๑๒๒ แห่งพระราชบัญญัติการประกอบกิจการพลังงานพ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำโดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงานเรื่องหลักเกณฑ์การปฏิบัติหน้าที่ของพนักงานเจ้าหน้าที่ตามพระราชบัญญัติการประกอบกิจการพลังงานพ.ศ. ๒๕๕๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้พนักงานเจ้าหน้าที่มีอำนาจหน้าที่ที่บัญญัติไว้ตามมาตรา๑๑๒ และมาตรา ๑๒๒ แห่งพระราชบัญญัติการประกอบกิจการพลังงาน พ.ศ. ๒๕๕๐ ดังต่อไปนี้(๑)เข้าไปในอาคารหรือสถานประกอบกิจการพลังงานของผู้รับใบอนุญาตเพื่อตรวจสอบกิจการสมุดบัญชี เอกสารหลักฐาน หรือข้อมูลที่เกี่ยวข้องรวมทั้งการกระทำใดของผู้รับใบอนุญาตที่อาจเป็นการฝ่าฝืนหรือไม่ปฏิบัติตามบทบัญญัติแห่งพระราชบัญญัตินี้หรือเงื่อนไขที่กำหนดในใบอนุญาต(๒)มีหนังสือเรียกบุคคลใดมาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณา(๓)ตรวจสอบและรวบรวมข้อเท็จจริงแล้วรายงานต่อคณะกรรมการในกรณีที่ผู้รับใบอนุญาตได้กระทำผิดหรือทำให้เกิดความเสียหายเนื่องจากการฝ่าฝืนหรือไม่ปฏิบัติตามบทบัญญัติแห่งพระราชบัญญัติการประกอบกิจการพลังงานพ.ศ. ๒๕๕๐ หรือเงื่อนไขที่กำหนดในใบอนุญาต(๔)เข้าไปใช้สอยหรือครอบครองอสังหาริมทรัพย์ซึ่งมิใช่ที่อยู่อาศัยของบุคคลเป็นการชั่วคราวเพื่อประโยชน์ในการสำรวจหรือเพื่อหาสถานที่ตั้งระบบโครงข่ายพลังงานตามที่กำหนดในมาตรา๑๐๕ โดยอนุมัติของคณะกรรมการ(๕)เข้าไปดำเนินการในที่ดินหรือทรัพย์สินของบุคคลอื่นตามที่กำหนดในมาตรา ๑๐๗ มาตรา๑๐๙ มาตรา ๑๑๓ มาตรา ๑๑๔ และมาตรา ๑๑๖ โดยอนุมัติของคณะกรรมการ(๖)อนุญาตปลูกสร้างอาคาร โรงเรือน ต้นไม้ หรือสิ่งอื่นใด ติดตั้งสิ่งใดเจาะหรือขุดพื้นดิน ถมดิน ทิ้งสิ่งของ หรือกระทำด้วยประการใด ๆภายในเขตระบบโครงข่ายพลังงานที่ประกาศตามมาตรา ๑๐๖หมวด ๑การเข้าตรวจสอบกิจการสมุดบัญชี เอกสารหลักฐาน หรือข้อมูลที่เกี่ยวข้องที่อาจเป็นการฝ่าฝืนพระราชบัญญัติหรือเงื่อนไขที่กำหนดในใบอนุญาต ข้อ ๔ ให้พนักงานเจ้าหน้าที่จัดทำรายงานแสดงรายละเอียดพร้อมเหตุผลและความจำเป็นทั้งข้อเท็จจริงและข้อกฎหมาย ในการเข้าไปในอาคารหรือสถานประกอบกิจการพลังงานของผู้รับใบอนุญาตเพื่อตรวจสอบกิจการ สมุดบัญชี เอกสารหลักฐาน หรือข้อมูลที่เกี่ยวข้องที่อาจเป็นการฝ่าฝืนพระราชบัญญัติ หรือเงื่อนไขที่กำหนดในใบอนุญาตต่อเลขาธิการเพื่อขออนุมัติเข้าตรวจสอบจากคณะกรรมการเป็นรายกรณีข้อ ๕ เมื่อคณะกรรมการอนุมัติตามข้อ ๔ แล้วให้จัดทำหนังสือแจ้งสถานประกอบกิจการพลังงานโดยอย่างน้อยต้องมีรายละเอียด ดังนี้(๑)ชื่อ ตำแหน่ง และหน่วยงานที่สังกัดของพนักงานเจ้าหน้าที่(๒)อำนาจหน้าที่ตามกฎหมาย(๓)เหตุผลและความจำเป็นของการเข้าตรวจสอบ(๔)วันและเวลาที่เข้าดำเนินการ(๕)รายละเอียดของพื้นที่ที่เข้าดำเนินการ หรือสิ่งที่ต้องการตรวจสอบ(๖)ลายมือชื่อและตำแหน่งของผู้มีอำนาจออกหนังสือข้อ ๖ การเข้าดำเนินการของพนักงานเจ้าหน้าที่ให้กระทำในระหว่างเวลาพระอาทิตย์ขึ้นจนถึงพระอาทิตย์ตกหรือในเวลาทำการของสถานที่นั้น แต่หากยังดำเนินการไม่เสร็จจะกระทำต่อไปในเวลาหลังพระอาทิตย์ตกหรือนอกเวลาทำการของสถานที่นั้นได้ตามความจำเป็นและเหมาะสมโดยจะต้องไม่กระทำการอันมีลักษณะเป็นการข่มขู่หรือเป็นการค้นตามประมวลกฎหมายวิธีพิจารณาความอาญาข้อ ๗ ให้พนักงานเจ้าหน้าที่แสดงหนังสือตามข้อ ๕พร้อมบัตรประจำตัวพนักงานเจ้าหน้าที่แก่บุคคลที่เกี่ยวข้องโดยแจ้งถึงเหตุการณ์เข้าตรวจสอบ และอาจแจ้งโทษตามมาตรา ๑๓๑ แห่งพระราชบัญญัติการประกอบกิจการพลังงานพ.ศ. ๒๕๕๐ แก่บุคคล ที่ไม่อำนวยความสะดวกตามสมควรแก่พนักงานเจ้าหน้าที่ดังกล่าวข้อ ๘ ให้บุคคลที่เกี่ยวข้องอำนวยความสะดวกตามสมควรแก่พนักงานเจ้าหน้าที่ในกรณีที่บุคคลที่เกี่ยวข้องไม่อำนวยความสะดวกตามสมควรแก่พนักงานเจ้าหน้าที่ตามวรรคหนึ่งให้พนักงานเจ้าหน้าที่ยุติการปฏิบัติหน้าที่นั้นแล้วดำเนินการแจ้งความร้องทุกข์ต่อพนักงานสอบสวนเพื่อดำเนินคดีต่อไปข้อ ๙ เมื่อดำเนินการแล้วเสร็จให้พนักงานเจ้าหน้าที่จัดทำบันทึกรายละเอียดแห่งการตรวจสอบไว้เป็นหลักฐานและอ่านให้ผู้รับใบอนุญาต หรือผู้ครอบครองอาคารหรือสถานที่ของผู้รับใบอนุญาตที่เข้าร่วมตรวจสอบฟัง แล้วแต่กรณีแล้วให้ผู้นั้นลงลายมือชื่อรับรองไว้กรณีไม่ยอมลงลายมือชื่อรับรองให้พนักงานเจ้าหน้าที่บันทึกไว้เป็นหลักฐานและอาจลงบันทึกความเห็นต่อผลการตรวจสอบในบันทึกการตรวจสอบไว้ด้วยก็ได้หมวด ๒การเรียกบุคคลใดมาให้ถ้อยคำให้จัดส่งเอกสารหรือวัตถุใดมาเพื่อประกอบการพิจารณา ข้อ ๑๐ กรณีที่พนักงานเจ้าหน้าที่เห็นว่ามีความจำเป็นต้องเรียกบุคคลใดมาให้ถ้อยคำหรือจัดส่งเอกสารหรือวัตถุใดมาเพื่อประกอบการพิจารณาให้จัดทำหนังสือโดยความเห็นชอบของเลขาธิการหรือผู้ที่เลขาธิการมอบหมายถึงบุคคลหรือผู้ครอบครองเอกสาร วัตถุนั้น ซึ่งหนังสืออย่างน้อยต้องมีรายละเอียด ดังนี้(๑)ชื่อบุคคลที่ต้องการเรียกมาให้ถ้อยคำชื่อหรือประเภทชนิดของเอกสารหรือวัตถุที่ต้องการให้จัดส่ง(๒)รายละเอียดเบื้องต้นเกี่ยวกับเรื่องและเหตุผลความจำเป็นในการเรียกบุคคลมาให้ถ้อยคำหรือจัดส่งเอกสาร หรือวัตถุที่ต้องการให้จัดส่ง(๓)วันเวลา สถานที่ ในการให้ถ้อยคำ และระยะเวลาที่ต้องดำเนินการ(๔)วัตถุประสงค์เพื่อใช้ในการประกอบการพิจารณาในการกำกับดูแลการประกอบกิจการพลังงานเท่านั้น(๕)ลายมือชื่อและตำแหน่งพนักงานเจ้าหน้าที่ผู้ออกหนังสือเรียก(๖)ระบุโทษตามมาตรา ๑๓๑ แห่งพระราชบัญญัติการประกอบกิจการพลังงาน พ.ศ. ๒๕๕๐ ในกรณีบุคคลที่ถูกเรียกไม่มาให้ถ้อยคำหรือไม่ส่งเอกสารหรือวัตถุใดๆ ตามที่พนักงานเจ้าหน้าที่มีหนังสือเรียกข้อ ๑๑ ในกรณีที่บุคคลที่ถูกเรียกมาให้ถ้อยคำหรือให้ส่งเอกสารหรือวัตถุใดมิได้ดำเนินการหรือดำเนินการไม่ครบถ้วนภายในระยะเวลาที่กำหนดโดยไม่มีเหตุอันสมควร ให้พนักงานเจ้าหน้าที่ผู้ออกหนังสือเรียกนั้นมีหนังสือแจ้งเตือนถึงบุคคลนั้นอีกครั้งหนึ่งโดยกำหนดระยะเวลาให้ดำเนินการภายในสิบห้าวันนับแต่ได้รับหนังสือเรียกหากบุคคลที่ถูกเรียกมาให้ถ้อยคำหรือให้ส่งเอกสารหรือวัตถุใดยังมิได้ดำเนินการหรือดำเนินการไม่ครบถ้วนภายในระยะเวลาที่กำหนดดังกล่าวตามวรรคหนึ่งให้พนักงานเจ้าหน้าที่ดำเนินการแจ้งความร้องทุกข์ต่อพนักงานสอบสวนเพื่อดำเนินคดีต่อไปทั้งนี้เว้นแต่ได้รับการผ่อนผันจากพนักงานเจ้าหน้าที่เป็นหนังสือข้อ ๑๒ ในการจัดส่งหนังสือ ให้ส่งไปยังภูมิลำเนาหรือสำนักทำการงานของบุคคลนั้นโดยทางไปรษณีย์ลงทะเบียนตอบรับกรณีที่ไม่สามารถส่งหนังสือตามวรรคหนึ่งได้ให้พนักงานเจ้าหน้าที่ขอให้ เจ้าพนักงานตำรวจ ข้าราชการส่วนกลาง กำนันแพทย์ประจำตำบล สารวัตรกำนัน ผู้ใหญ่บ้าน ผู้ช่วยผู้ใหญ่บ้านข้าราชการส่วนท้องถิ่น พนักงานส่วนท้องถิ่น ข้าราชการประจำอำเภอหรือข้าราชการประจำจังหวัด ไปเป็นพยานเพื่อปิดหนังสือไว้ในที่ที่เห็นได้ง่าย ณภูมิลำเนาหรือสำนักทำการงานของบุคคลนั้นการปิดหนังสือดังกล่าวให้มีผลใช้ได้ต่อเมื่อกำหนดเวลาสิบห้าวันได้ล่วงพ้นไปแล้วนับตั้งแต่วันปิดหนังสือนั้นข้อ ๑๓ เมื่อได้รวบรวมข้อเท็จจริงพยานหลักฐานจนพอเพียงต่อการพิจารณาแล้วให้พนักงานเจ้าหน้าที่จัดทำรายงานผลการตรวจสอบและพยานหลักฐานที่พบเสนอต่อสำนักงานภายในห้าวันทำการนับแต่วันเข้าดำเนินการตรวจสอบแล้วเสร็จและให้สรุปผลการดำเนินงานเสนอต่อสำนักงานเป็นประจำทุกเดือนในกรณีพบว่าผู้รับใบอนุญาตได้กระทำผิดหรือทำให้เกิดความเสียหายอันเนื่องจากการฝ่าฝืนไม่ปฏิบัติตามพระราชบัญญัติหรือเงื่อนไขในใบอนุญาตให้พนักงานเจ้าหน้าที่นั้นรายงานผลต่อคณะกรรมการภายในเจ็ดวันทำการนับแต่วันดำเนินการแล้วเสร็จหมวด ๓การเข้าไปใช้สอย ครอบครองหรือดำเนินการในที่ดิน อสังหาริมทรัพย์ของบุคคลอื่น ข้อ ๑๔ พนักงานเจ้าหน้าที่มีอำนาจในการเข้าไปใช้สอยครอบครอง ในที่ดิน หรืออสังหาริมทรัพย์ของผู้อื่นได้นั้นจะต้องเป็นการกระทำตามมาตรา ๑๐๕ มาตรา ๑๐๗ มาตรา ๑๐๙ มาตรา ๑๑๓ มาตรา ๑๑๔ และมาตรา๑๑๖ โดยอนุมัติของคณะกรรมการในการปฏิบัติงานตามหมวดนี้ให้นำความในข้อ ๔ ถึง ข้อ ๘ มาใช้โดยอนุโลมข้อ ๑๕ การใช้อำนาจหน้าที่ตามข้อ ๓ (๖)ให้เป็นไปตามหลักเกณฑ์ วิธีการ และเงื่อนไขที่คณะกรรมการกำหนดข้อ ๑๖ ให้ประธานกรรมการเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๓๐กรกฎาคม พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๒ ธันวาคม ๒๕๕๒นันท์นภัสร์/ตรวจ๒ ธันวาคม ๒๕๕๒จุฑามาศ/ปรับปรุง๖ ธันวาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๗๑ ง/หน้า ๒๒/๒๕ พฤศจิกายน ๒๕๕๒